**Mesto Vrútky**

 Predkladacia správa

Určené:  ***na zasadnutie Mestskej rady vo Vrútkach dňa 04.09.2019 a Mestského zastupiteľstva vo Vrútkach dňa 10.09.2019***

Názov materiálu:

**Informácia o zabezpečení pokračovania terénnej sociálnej práce v Meste Vrútky**

Návrh na uznesenie:

**Mestská rada Vrútky**

**I. odporúča MsZ zobrať na vedomie**

Informáciu o zabezpečení pokračovania terénnej sociálnej práce v Meste Vrútky

**Mestské zastupiteľstvo Vrútky**

**I. berie na vedomie**

Informáciu o zabezpečení pokračovania terénnej sociálnej práce v Meste Vrútky

Vo Vrútkach, dňa 02.09.2019

Spracovala a predkladá: JUDr. Jana Rišianová, vedúca odboru služieb

...................................................

 podpis predkladateľa

**Dôvodová správa:**

Mesto Vrútky je niekoľko rokov zapojené do Národného projektu Terénna sociálna práca I (ďalej len NP TSP). NP TSP bol zazmluvnený s Ministerstvom práce sociálnych vecí a rodiny SR a Implementačnou agentúrou MP SVaR SR do konca júna 2019 a následne bol predĺžený o 2 mesiace do konca augusta 2019. V rámci tejto zmluvy o spolupráci Mesto Vrútky zamestnávalo 1 terénneho sociálneho pracovníka a 1 terénneho pracovníka. Pred ukončením uvedenej zmluvy avizovali tak MP SV a R SR ako aj IA MP SVaR SR, že budú v národnom projekte Terénnej sociálnej práce pokračovať. Aj predlžovanie zmlúv o dva mesiace malo za cieľ, že do uvedených termínov bude výzva vyhlásená. K 2.9.2019 výzva nie je vyhlásená. Obe spomínané inštitúcie presviedčali samosprávy, aby neukončovali pracovné zmluvy s terénnymi pracovníkmi, z dôvodu, že sa bude kontinuálne v projekte pokračovať.

 IA MP SV a R SR vydala dňa 27.8.2019 oznámenie o možnosti predkladania žiadostí na zapojenie sa do NP Podpora a zvyšovanie kvality terénnej sociálnej práce. Predpoklad zverejnenia výzvy je podľa oznámenia v druhej polovici septembra 2019. Podpisovanie zmlúv o spolupráci predpokladajú najskôr v novembri 2019. Objem finančných prostriedkov je rozpočtovaný na cca 450 terénnych pracovníkov, počas 40 kalendárnych mesiacov. Výzva sa bude týkať výlučne subjektov, ktoré boli zapojené do NP TSP v obciach a v auguste 2019 zamestnávali aspoň 1 TSP či TP. Ak táto podmienka je splnená budú refundované personálne výdavky od 1.9.2019 do podpisu zmluvy. Počty zamestnancov môžu byť max. 4 pričom TSP a TP musí byť rovnaký. Projekt počíta s úhradou predovšetkým personálnych výdavkov. Medzi základné kritériá hodnotenia žiadostí patria – kontinuita s predchádzajúcim projektom, miera nezamestnanosti v meste, veľkosť komunity a miera vylúčenia.

 Na základe uvedených skutočností boli so súčasnými terénnymi pracovníkmi predĺžené pracovné zmluvy do konca roka 2019 v nezmenenom rozsahu. V prípade, že bude Mesto Vrútky úspešné, budú mu refundované mzdové náklady od 1.9.2019.